Benassal viurà la primera Fira d'Oficis inclusiva el 20 i 21 de juliol | Actualitat Diària
Inicio _Ppobles 2 Benassal viurà la primera Fira d’Oficis inclusiva el 20 i 21 de...
Benassal viurà la primera Fira d’Oficis inclusiva el 20 i 21 de juliol
Persones amb diversitat funcional formaran part de les diferents activitats organitzades i de les demostracions d’oficis tradicionals
Benassal celebra el cap de setmana del 20 i 21 de juliol la seua tradicional Fira d’Oficis que enguany tindrà un caràcter especial. I és que des de l’Ajuntament juntament amb el grup de coordinació de la Fira i la col·laboració de l’Associació Ocio Libre Inclusivo s’ha organitzat una Fira inclusiva en la qual la igualtat predomine.
Així les coses, persones amb diversitat funcional formaran part de les diferents activitats organitzades i de les demostracions d’oficis tradicionals. Una mostra d’igualtat i treball conjunt que posarà en valor la importància de la diversitat i el respecte.
La Fira d’Oficis de Benassal recrea cada any el passat recent del municipi. Diferents tècniques agràries i ramaderes, l’extracció de llana o l’elaboració de plats amb productes típics són algunes de les activitats que podran gaudir veïns i visitants. Les activitats infantils i juvenils també tindran gran protagonisme amb jocs, gimcanes i moltes sorpreses.
Com cada any, tampoc faltaran les visites al centre històric del municipi i a les exposicions, com la d’Aigua de Benassal, motor econòmic de localitat a principis del segle passat.
Durant dos dies, Benassal tornarà al seu passat per a donar a conéixer als veïns i veïnes més joves, així com als visitants com era la vida fa menys de 100 anys. Algunes de les demostracions tenen un gran valor sentimental, ja que els veïns de major edat han dut a terme aqueixes tasques o treballs durant la seua joventut amb els seus pares o avis i, ara, els ensenyen a les noves generacions perquè perduren en el temps.
fira dels oficis
Article anteriorEl preu mitjà del vehicle d’ocasió a Castelló és de 13.106 euros, el més barat de la Comunitat
Article següentL’Ajuntament de Nules recolza les jornades educatius que se celebraran al gener de 2020
Borriana pujarà l’IBI un 5% enguany i elevarà a l’11% les taxes per gestió dels residus per a l’any que ve
Les sentències judicials, l’estat del clavegueram i les obres del PAI Belcaire Sud obliga a Moncofa a pujar impostos